Shanghai International Circuit

Shanghai International Circuit (zjednodušená čínština: 上海国际赛车场; tradičná čínština: 上海國際賽車場; pchin-jin: Shànghǎi Guójì Sàichēchǎng) je názov čínskeho okruhu, ktorý sa používa pre preteky Formule 1 a preteky iných sérií už od roku 2004. Okruh leží v oblasti Jiading neďaleko Šanghaja.

Trať projektoval architekt Hermann Tilke, ktorý do svojho návrhu zakomponoval niektoré nezvyčajne komplikované zákruty doplnené dvoma dlhými rovinkami. Premiérové preteky sa na tomto okruhu konali 26. septembra 2004. Víťazom sa stal Rubens Barrichello s monopostom Ferrari F2004.

 Charakteristika trate 
Trať, na ktorej sa monoposty nastavujú na veľký prítlak, má svoj najrýchlejší úsek na konci dlhej rovinky medzi zákrutami číslo 13 a 14. Práve tam totiž jazdci dosahujú rýchlosť približne 310 km/h. Najpomalším miestom na okruhu je naopak pravotočivá zákruta, ktorá ukončuje cieľovú rovinku. Tá sa jazdí na jednotke, rýchlosťou asi 60 km/h. Najdlhší úsek, kde je možné jazdiť na plný plyn, trvá 19 sekúnd. Na pilotov čaká v Číne v zákrutách číslo 7 a 8 pomerne vysoké bočné preťaženie.

Okruh je relatívne rýchly a veľmi náročný na pneumatiky. So zákazom tankovania počas pretekov, ktorý bol zavedený v sezóne 2010, sa zastávky v boxoch môžu stať veľkým strategickým faktorom.

Zaujímavosťou Veľkej ceny Číny je fakt, že ešte nikto tu nedokázal vyhrať dvakrát. Preto obsahuje listina víťazov sedem mien.

 Fakty a údaje 
 Dĺžka trate: 5 451 m
 Dĺžka pretekov: 305,066 km
 Počet kôl pretekov: 56

 Rozdiel medzi štart. a cieľovou čiarou: 190 m
 Počet zákrut: 16 (9 vpravo a 7 vľavo)
 Šírka trate: 14 - 20 m
 Dĺžka cieľovej rovinky: 800 m
 Jazda na plný plyn: 55 %
 Najväčšie stúpanie: 3,00 %
 Najväčšie klesanie: 8,00 %

 Traťový rekord: 1:32,238 (212,749 km/h) - Michael Schumacher/Ferrari (2004)
 Najrýchlejšie kolo kvalifikácie: 1:30,641 (216,498 km/h) - Oscar Piastri/McLaren (2025)
 Maximálna rýchlosť: 310 km/h
 Prvá GP: 2004 - víťaz Rubens Barrichello - Ferrari F2004
 Počet GP: 18

 Priemerná spotreba paliva: 2,42 kg / kolo
 Sekcia trate s jazdou na plný plyn: 1 370 m
 Spomalenie množstvom paliva: 0,38 s / 10 kg
 Počet preradení rýchlostných stupňov: 52 / kolo

 Opotrebenie pneumatík: vysoké
 Opotrebenie bŕzd: nízke až stredné
 Úroveň priľnavosti: stredná až vysoká

 Stratégia 
 1 zastávka: 27. - 33. kolo
 2 zastávky: 15. - 20. a 33. - 38.
 3 zastávky: 10. - 14. a 23. - 27. a 39. - 44.

 Architekt: Hermann Tilke

 Kapacita tribún: 200 000

 História 
Plány na usporiadanie pretekov v Číne uzreli svetlo sveta na začiatku deväťdesiatych rokov minulého storočia. Vláda nechala na juhu krajiny, neďaleko mesta Zhuhai, postaviť pretekársky okruh, ktorý bol slávnostne otvorený v roku 1996. Počítalo sa s tým, že bude hostiť preteky Formule 1 už o tri roky. Trať však nesplnila technické nároky Medzinárodnej automobilovej federácie. Chvíľu síce figurovala v provizórnom kalendári pre sezónu 1999. V súčasnosti sa preto na okruhu Zhuhai konajú automobilové preteky typu FIA GT.

Číňania sa napriek tomu nevzdali a v roku 2001 si najali dvorného architekta moderných okruhov Formule 1, Hermanna Tilkeho. Už v roku 2002 predstavitelia mesta Šanghaj oznámili, že podpísali zmluvu na usporiadanie Veľkej ceny Číny v rokoch 2004 až 2010. Za miesto výstavby zvolili močaristé územie neďaleko Šanghaja. Konštrukcia nebola vzhľadom k nestabilnému podložiu jednoduchá. Napriek tomu sa im podarilo postaviť trať za rekordných osemnásť mesiacov. Slávnostné otvorenie sa konalo 6. júna 2004. Realizácia projektu si vyžiadala 450 miliónov dolárov a svojho času to bol najdrahší okruh Formule 1. Na stavbe sa vystriedalo tritisíc robotníkov.

V súvislosti s okruhom Shanghai International Circuit sa často objavujú informácie, že Tilke sa pri navrhovaní profilu trate nechal inšpirovať čínskym symbolom šang (上). Podľa slov architekta je podoba úplne náhodná a pri návrhu o tom vôbec nevedel.

 Výsledky posledných ročníkov 

 Víťazi v jednotlivých rokoch FORMULA 1: Races results, formula1.com Dostupné online (anglicky) 

 Rok Jazdec Monopost ČasNajrýchlejšie kolo kvalifikácie 2004 Rubens Barrichello Ferrari F2004 1:29:12,4201:34,012, Rubens Barrichello, Ferrari 2005 Fernando Alonso Renault R25 1:39:53,6181:34,080, Fernando Alonso, Renault 2006  Ferrari 248 F1 1:37:32,7471:44,360, Fernando Alonso, Renault 2007 Kimi Räikkönen Ferrari F2007 1:37:58,3951:35,908, Lewis Hamilton, McLaren Mercedes 2008 Lewis Hamilton McLaren MP4-23 1:31:57,4031:36,303, Lewis Hamilton, McLaren Mercedes 2009 Sebastian Vettel Red Bull RB5 1:57:43,4851:36,184, Sebastian Vettel, Red Bull Racing Renault 2010 Jenson Button McLaren MP4-25 1:46:42,1631:34,558, Sebastian Vettel, Red Bull Racing Renault2011Lewis HamiltonMcLaren MP4-261:36:58,2261:33,706, Sebastian Vettel, Red Bull Racing Renault2012Nico RosbergMercedes W031:36:26,9291:35,121, Nico Rosberg, Mercedes2013Fernando AlonsoFerrari F1381:36:26,9451:34,484, Lewis Hamilton, Mercedes2014Lewis HamiltonMercedes F1 W05 Hybrid1:33:28,3381:53,860, Lewis Hamilton, Mercedes2015Lewis HamiltonMercedes F1 W06 Hybrid1:39:42,0081:35,782, Lewis Hamilton, Mercedes2016Nico RosbergMercedes F1 W07 Hybrid1:38:53,8911:35,402, Nico Rosberg, Mercedes2017Lewis HamiltonMercedes F1 W08 EQ Power+1:37:36,1581:31,678, Lewis Hamilton, Mercedes2018Daniel RicciardoRed Bull RB141:35:36,3801:31,095, Sebastian Vettel, Ferrari2019Lewis HamiltonMercedes F1 W10 EQ Power+1:32:06,3501:31,547, Valtteri Bottas, Mercedes2020Nekonalo sa (COVID-19)2021Nekonalo sa (COVID-19)2022Nekonalo sa (COVID-19)2023Nekonalo sa (COVID-19)2024Max VerstappenRed Bull RB201:31:12,4561:33,660, Max Verstappen, Red Bull Racing Honda RBPT2025Oscar PiastriMcLaren MCL391:30:55,0261:30,641, Oscar Piastri, McLaren Mercedes

 Referencie 

 Iné projekty  

 Externé odkazy 
 Shanghai International Circuit 
 Satelitné snímky z Google Maps 
 Údaje okruhu na Formula1.com 

Kategória:Okruhy Formuly 1
Kategória:Motoršport v Číne